प्रकाश पंत
प्रकाश पंत (जन्म 11 नवंबर 1960 पिथौरागढ़, उत्तराखण्ड, मृत्यु- 05 जून 2019 अमेरिका में) अंतिम समय तक भारतीय जनता पार्टी के नेता और उत्तराखण्ड विधान सभा के सदस्य रहे। वह सर्वप्रथम, पिथौरागढ़ विधानसभा निर्वाचन क्षेत्र से 2002 से 2007 तक निर्वाचित हुए। वह उत्तराखण्ड सरकार में संसदीय कार्य मंत्री, विधायी कार्य मंत्री, भाषा मंत्री,वित्त मंत्री, व्यावसायिक कर मंत्री, स्टाम्प और पंजीकरण मंत्री, मनोरंजन कर मंत्री, आबकारी मंत्री, पेयजल व स्वछता मंत्री, चीनी एवं गन्ना विकास मंत्री थे। उत्तराखंड सरकार में वित्त मंत्री प्रकाश पंत का केन्सर की लम्बी बीमारी के बाद अमेरिका की यूनिवर्सिटी ऑफ टैक्सास के अस्पताल में दि. 05 जून, 2019 को वहां के स्थानीय समय के अनुसार प्रातः काल 06:45 बजे निधन हो गया।